બ્રિટનમાં જન્મેલી ઈન્ડિયન બ્યુટી કેટરીના કૈફ આજે એ દરેક યુવતીની આઈડલ છે, જે ખુદને બ્યુટી ક્વીન અને ફિટ રહેવાની દિશામાં આગળ વધારવા ઇચ્છે છે. કેટરીનાની ગણતરી એ અભિનેત્રીઓમાં થાય છે કે જે મેકઅપ વગર પણ સુંદર દેખાય છે, તેથી જ કેટરીનાના સૌંદર્યએ માત્ર પુરુષોને જ નહીં, મહિલાઓને પણ ઘાયલ કરી છે. અભિનયની દુનિયામાં પણ કેટનો ડંકો વાગી રહ્યો છે. તેણે શાહરુખ, સલમાન અને આમિર ત્રણેય ખાન સાથે કામ કર્યું છે. આ ત્રણેય ખાન આ ઉંમરમાં પણ પોતાની એક્ટિંગને લઇને અત્યંત ક્રેઝી હોય છે અને પોતાના રોલને પરફેક્ટ બનાવવા માટે ખૂબ જ મહેનત કરે છે. કેટરીના કહે છે કે એનર્જીથી ભરપૂર ત્રણેય ખાનના ફેન્સની વચ્ચે તેમનો ક્રેઝ સતત વધતો રહેવો સ્વાભાવિક છે.